«Real» hujumchisi Krishtianu Ronaldu «Selta»ga qarshi Ispaniya chempionatining qoldirilgan uchrashuvida hisobni ochdi. Ushbu gol Krishtianu Ronalduning kuchli beshlik chempionatlarida kiritgan 367-goli bo‘ldi va portugaliyalik futbolchi bu borada barcha davrlarning birinchi raqamli to‘purariga aylandi. Ronaldu bu goli bilan angliyalik sobiq to‘purar Jimmi Grivzni (366 gol) ortda qoldirdi. Ronaldu o‘zining 84 golini «Manchester Yunayted» tarkibida Angliya premer-ligasida kiritgan bo‘lsa, 283ta golni Ispaniya La-ligasida madridliklar tarkibida kiritgan.